Siinä olikin kaikki suomi, mitä osaan. Olen Rory Kaye.
Tutkimme Jumalan Sanaa kuuden jakson verran.
Tarkastelemme ikuisia käskyjä sekä Vanhasta että Uudesta testamentista.
Näemme, miten Jeshua eli Jeesus on täyttänyt lain täysin.
Silti Hän vahvistaa lain meille -
ja antaa meille vieläkin pyhempiä ja vaikeampia käskyjä.
Hän antaa kuitenkin myös Pyhän Hengen,
jonka voimalla pystymme yli-inhimillisiin saavutuksiin.
Meillä on Uusi liitto sen ansiosta, mitä Jeesus teki ristillä,
eli Jeshua, kuten Häntä Israelissa nimitettiin.
Uudessa liitossa Pyhä Henki antaa meille voimaa toteuttaa -
Hänen Sanansa.
Ensimmäinen jakso on yleiskatsaus Tooraan,
eli viiteen Mooseksen kirjaan.
Ennen sitä kuitenkin haluan laulaa teille.
Synagogissa eri puolilla maailmaa aloitetaan jumalanpalvelus laululla.
Niin tehtiin myös temppelissä Jeshuan aikaan.
Tässä ohjelmassa puhun tietynlaisesta ylistyksestä, -
jota sanotaan tehila-ylistykseksi.
Heprean sana tehila tarkoittaa ylistystä,
joka tuo meidät Jumalan valtaistuimen eteen.
Jumala nousee valta- istuimelleen ylistyksessämme.
Se on heittäytymisylistystä, jossa rakastaa Jumalaa koko sydämestä.
Pyhän Hengen kautta meillä on voima ylistää Häntä paljon yli sen,
mihin pystymme ihmisyytemme kautta.
Tehila-ylistyksessä luovumme kaikesta,
mikä vaivaa ja häiritsee meitä.
Käännymme Jumalan puoleen ja saamme Hänen anteeksiantonsa.
Ylistämme Häntä, koska Hän on sen arvoinen.
Sellaisen ylistyksen Jumala meille tarkoitti.
Siinä rakastamme Häntä -
kaikesta sydämestämme, sielustamme ja voimastamme,
joka on Jumalan ensimmäinen ja ikuinen käsky meille.
Sellainen ylistys tuo meidät Jumalan valtaistuimen eteen.
Pyhä Henki sisällämme yhdistää meidät Jeesukseen,
joka on Isän oikealla puolella.
Kun ylistämme koko olemuksellamme,
meidät siirretään hengellisesti täältä maailmasta -
valtaistuinsaliin Jeesuksen luo Isän eteen.
Siellä on helppo täyttyä Pyhällä Hengellä -
ja shechina-tulella eli Jumalan kirkkaudella.
Jos täytymme Pyhällä Hengellä ja Jumalan tulella,
on helppoa tehdä Jumalan tahto.
Silloin on helppo rakastaa ihmisiä ja elää Hengessä.
Se ei onnistu omassa lihassamme. Kaikki ovat huomanneet sen.
Tätä laulua lauletaan synagogissa eri puolilla maailmaa.
Se on perinteinen laulu nimeltä "Shema Israel".
"Kuule Israel! Herra, meidän Jumalamme, Herra on yksi."
Laulu jatkuu: "Ja rakasta Herraa, sinun Jumalaasi,
kaikesta sydämestäsi ja kaikesta sielustasi ja kaikesta voimastasi -
ja lähimmäistäsi niin kuin itseäsi."
Synagogissa lauletaan kolmesti vain ensimmäinen lause: "Kuule, Israel!"
Kuule, eli tajua, kuuntele ja ymmärrä,
että Jumala, meidän Herramme, on yksi.
Nyt laulan teille. Jos haluatte, liittykää mukaan ylistykseen.
Kuule, Israel!
Herra, meidän Jumalamme,
Herra on yksi.
Kuule, Israel!
Herra, meidän Jumalamme,
Herra on yksi.
Jos et ole koskaan kuullut kielilläpuhumista,
se on lahja, jonka Jumala antaa antaessaan Pyhän Hengen.
Kielilläpuhumisen lahjan ansiosta voit laulaa eri kielillä,
jopa enkelten kielillä.
Paavali sanoo laulavansa ymmärryksellään,
mutta sitä ennen hän sanoo laulavansa hengessä.
Hän puhuu rukoilemisesta ymmärryksellään,
mutta ensin hän puhuu rukoilemisesta hengellään.
Rukoilen hengessäni nyt hieman. Liittykää mukaan, jos haluatte.
Astutaan nyt Jumalan läsnäoloon tehila-ylistyksessä.
Herra sanoo: "Tahdon täyttää sinut läsnäolollani.
Tahdon sinun elävän valtaistuimen edessä.
Tahdon olla siellä missä sinä, ja että tulet sinne, missä Minä olen."
Jeesus sanoi, että Jumalan valtakunta on lähellä meitä,
ja että Jumalan valtakunta tulee sisällemme, kun Pyhä Henki tulee.
Kun uskomme Jeesukseen ja siihen, mitä Hän teki ristillä,
saamme Pyhän Hengen, Ruach hakodeshin.
Siinä on vanhurskaus, voima tehdä oikein ja jumalallinen rauha.
Saat yliluonnollisen ilon ja rakkauden, jotta voit rakastaa toisia.
Täyttykäämme Hengellä tullessamme Jumalan valtaistuimen eteen.
Herra on Jumalani. Hän kutsuu sinua luokseen.
Hän kutsuu minua olemaan tässä Hänen edessään -
ja kertomaan teille tosia sanoja Jumalan Sanasta -
ja rohkaisemaan teitä ottamaan vastaan myös Hänen Henkensä.
Nyt Jumalan Sanaan.
Mooseksen kirjat sisältävät paljon historiaa.
1. Mooseksen kirjan ensimmäiset 50 lukua ovat pelkkää historiaa.
2. Mooseksen kirjan ensimmäiset luvut jatkavat historiaa,
mutta sitten se alkaa kertoa käskyistä.
Jumalan käskyjen tutkiminen on itse asiassa mielenkiintoista.
2. Mooseksen kirjan luvut 1-19 käsittelevät historiaa,
samoin kuin 1. Mooseksen kirjan 50 lukua.
69 lukua on paljon historiaa.
2. Moos. ja 3. Moos. käsittelevät käskyjä.
4. Moos. kertaa hieman käskyjä -
ja kertoo 38 vuoden erämaavaelluksesta.
Se johtui siitä, ettei kansa uskonut Jumalan lupaukseen, vaan kapinoi.
Jumala lähetti heidät vaeltamaan erämaassa.
Epäuskon vuoksi Jumala antoi sen sukupolven kuolla.
Israeliin pääsisi vain nuori sukupolvi Joosuan kanssa.
Surullista kyllä, Mooseskaan ei päässyt luvattuun maahan,
koska Jeesus oli tullut tapaamaan Moosesta pari kertaa.
Hän puhui Moosekselle ensin palavasta pensaasta,
ja tapasi hänet sitten Siinain vuorella, ensin yksin ja sitten vanhinten kanssa.
Moosekselle oli annettu suuri tehtävä, ja hän oli se,
joka huusi Jumalan puoleen, ettei Hän tuhoaisi kansaa epäuskon tähden.
Kuitenkin Mooses toimi röyhkeästi ja teki mitä Jumala ei ollut käskenyt.
Vastauksena siihen, että Mooses toimi omassa voimassaan,
Jumala sanoi, ettei Mooses pääsisi luvattuun maahan nyt.
Onneksi Mooses pääsi Israeliin myöhemmin.
Hän tapasi Jeesuksen ilmestysvuorella.
Moosekselle oli varmasti hienoa päästä lopultakin Israeliin.
Uskon että Ilmestyskirjan kaksi lopun ajan todistajaa -
ovat juuri Mooses ja Elia, jotka olivat ilmestysvuorella.
Mutta jatketaan Mooseksen kirjoista.
1. Mooseksen kirja kertoo, miten Jumala loi taivaan ja maan.
Hän luo ensimmäisenä päivänä, toisena päivänä, ja niin edelleen.
"Ja tuli ehtoo, ja tuli aamu, ensimmäinen päivä."
Ilta ja aamu, toinen päivä, ilta ja aamu, kolmas päivä,
ja niin edelleen.
Jumala ei tarvitse satoja miljoonia vuosia luomiseen.
Hän luo asioita Sanallaan.
Jeesus on Jumalan Sana, joka tuli lihaksi.
Olisi outoa, jos Jumala sanoisi Sanansa,
mutta sen toteutuminen kestäisi miljoonia vuosia.
Uskon että se tapahtui kuudessa päivässä, kuten Raamattu sanoo.
Seitsemäntenä päivänä Jumala lepäsi.
Seuraavassa jaksossa puhun Jumalan ikuisista käskyistä.
Yksi tärkeimmistä käskyistä on sapatti.
Jumala lepäsi seitsemäntenä päivänä, ja Hän haluaa, että me teemme niin.
Uudessa liitossa meillä on tietysti seitsemän päivää lepoa.
Saamme täysin levätä omista teoistamme -
ja tehdä kaiken Pyhän Hengen voimalla.
Tarvitsemme kuitenkin kirjaimellisesti lepopäivää. Jumalakin päätti levätä.
Lepo ei ole vain palautumista, vaan siihen kuuluu myös usko.
Jumala käski tehdä työtä kuusi päivää,
mutta luottaa siihen, että seitsemäntenä Hän antaa ravinnon.
Kansa sai autiomaassa taivaasta ruokaa, jota sanottiin mannaksi.
Manna tarkoittaa muuten "Mitä tämä on?"
He saivat kerätä mannaa kuutena päivänä viikossa.
Heidät tuomittiin, jos he keräsivät sitä seitsemäntenä päivänä.
Heidän tuli luottaa siihen, että kuudentena päivänä kerätty riittäisi.
Jumala puhuu kirjaimellisesti.
Ajattelemme, ettei Raamattu kestä tieteen edessä,
mutta tiede on se, joka on jäljessä,
Jumalan ei tarvitse häpeillä. Vielä näemme, että se kaikki on totta.
Kerron näissä ohjelmissa arkeologisista tutkimuksistani.
Palataan alkuun. Jumala loi kaiken kirjaimellisesti päivissä.
Raamatun alussa on sukupolvien luettelo.
Se kertoo, mitä tapahtui Moosesta edeltävinä sukupolvina.
Siitä kertovat 1. Mooseksen kirjan ensimmäiset 20 lukua.
Ne tuovat meidät Aabrahamin aikaan asti.
Nooa syntyi 1056 vuotta luomisen jälkeen.
Vedenpaisumus tuli 600 vuotta myöhemmin, vuonna 1656.
Aabraham syntyi 1948 vuotta luomisen jälkeen.
Sitten päästään Mooseksen aikaan,
noin 2260 vuotta luomisen jälkeen. Tämä siis 1. Mooseksen kirjassa.
2. Mooseksen kirjassa Mooses kutsuu Israelin kansan pois Egyptistä.
Kirjan englanninkielinen nimi "Exodus" tarkoittaa lähtemistä.
Se on jännittävä kirja, joka kertoo ihmeistä.
Yksi niistä on juutalaisille tärkeä Punaisen meren halkaiseminen.
Vuonna 1999 pääsin sukeltamaan Punaiselle merelle -
Lennart Möllerin kanssa.
Hän johtaa Ruotsin Jeesus-marsseja vuosittain.
Hän on myös lääketieteen tohtori Karoliinisessa instituutissa.
Sukelsimme Ron Wyattin kanssa.
Ron on erittäin siunattu ja nöyrä mies.
Ronin avulla löysimme Punaisesta merestä -
Mooseksen aikaisen vaununpyörän. Se oli näin leveä.
Myöhemmin lähetimme sinne ammattisukeltajia.
He löysivät yli 600 todistetta Punaisen meren ylityksestä.
Ihmisten luurankoja, vaununpyöriä...
1. Mooseksen kirja kertoo myös Herran lupauksista Aabrahamille.
Tarkastelemme niitä lupauksia ja liittoa seuraavassa jaksossa.
Herra tuli kahden enkelin kanssa ja lupasi Aabrahamille pojan.
Jumala antoi Iisakin yliluonnollisesti -
100-vuotiaalle Aabrahamille ja 90-vuotiaalle Saaralle.
Entä ne kaksi enkeliä, jotka tulivat Jeesuksen kanssa?
He menivät Sodomaan ja Gomorraan.
Kertomus Sodomasta ja Gomorrasta ei ole satu.
Se on varoittava tosikertomus.
Meille on selvästi kerrottu 2. Piet. 3:ssa,
Paavalin kirjeissä ja seitsemän eri profeetan kirjoituksissa,
että tuli tuomitsee maailman tämän ajan lopussa Herran tullessa.
Hän tulee kaikessa kirkkaudessaan tulena.
Maailma puhdistetaan ja Jumalaa vastaan kapinoivat tuomitaan.
Toivon koko sydämestäni, että avaisitte sydämenne Jumalalle.
Ei Hän haluaisi tuomita ketään,
mutta Hän ei salli meidän Jumalan lapsien jatkaa elämistä maailmassa,
jossa on murhia, vihaa, raiskauksia, hyväksikäyttöä, valheita ja varkauksia.
Siksi Hän tuomitsee lopussa.
Olen käynyt Sodomassa ja Gomorrassa.
Gomorrassa löysin muurin osia,
jotka olivat sortuneet harvinaisen sateen aikana.
Nehän sijaitsevat kuivassa Etelä-Israelissa.
Kun käänsimme ne muurin- kappaleet, jotka olivat näin suuria,
näimme kymmenittäin rikkipalloja,
jotka olivat palaneet kiinni niihin kiviltä näyttäviin kappaleisiin.
Tutkiessamme asiaa tarkemmin havaitsimme,
että palaneita rikkipalloja on kymmeniä tuhansia.
Niitä on 90 asteen kulmassa koko Gomorran alueella.
Sellaista ei ole luonnossa. Siellä oli muinainen temppeli.
Kaikki oli palanut tuhkaksi.
Se näytti kiveltä, mutta pystyin murentamaan sitä sormillani.
Kun tiileen ja kiveen palaneen rikkipallon sytytti,
se kuumeni yli 300 Celsiusasteeseen.
Niin kuumaa oli vaikea mitata.
1. Mooseksen kirjassa on 50 lukua, ja 2. Mooseksen kirjassa 40 lukua.
2. Mooseksen kirja kertoo Egyptistä lähtemisestä, Egyptin vitsauksista,
Punaisen meren halkaisemisesta, Siinain vuorelle tulosta,
ja lain saamisesta helluntaina.
Helluntai on 50 päivää pääsiäisestä, jolloin he lähtivät Egyptistä.
Lain saamisen jälkeen kerrotaan lain yksityiskohdista.
Egyptistä lähtö on vain muutaman kuukauden ajanjakso.
3. Mooseksen kirja kattaa vielä lyhyemmän ajanjakson.
Se kertoo ajasta, jonka he olivat Siinain vuorella,
ja Mooses sai lain Herralta ollessaan 40 päivää vuorella.
4. Mooseksen kirja kattaa noin 38 vuotta,
jona vanha sukupolvi kuolee pois.
Suurin osa 5. Mooseksen kirjasta -
kertoo Mooseksen viimeisestä elinviikosta -
ja Mooseksen ihmeellisistä profetioista Israelin kansalle.
Nyt luen teille,
mitä Paavali ja Pietari sanovat Kirjoituksista.
Muistakaa, että kun Paavali ja Pietari puhuivat Kirjoituksista,
he tarkoittivat Vanhaa testamenttia eli hepreaksi Tanachia.
Se tulee sanoista Toora, Profeetat ja Kirjoitukset.
Toora on viisi Mooseksen kirjaa.
Nevi'im ovat Profeetat, ja Ketuvim ovat Kirjoitukset.
Monia Vanha testamentti pelottaa, mutta rohkaisen teitä lukemaan sitä.
Siinä on ensin Mooseksen kirjat,
sitten Tuomarien kirja, joka on historiaa.
Toorassa on 187 lukua.
Yli kolmasosa siitä on pelkkää historiaa - tosihistoriaa.
Sitten tulevat Tuomarien kirja, Ruut ja Ester - 249 lukua lisää historiaa.
Raamattu on siis historiakirja.
Älkää luulko, että Raamattu on vain sääntöjä ja periaatteita.
Se on upeaa historiankirjoitusta.
Sen jälkeen tulevat niin sanotut suuret profeetat, joita on neljä.
Niitä sanotaan suuriksi,
koska ne kirjat ovat pisimpiä.
Niihin kuuluu Jesaja, joka on upea kirja. Siitä yksi jakso myöhemmin.
Jesajan kirja on kuin Jeesuksen elämän käsikirja.
Jeesus pystyi lukemaan itsestään siitä.
Jeesus antoi Jesajalle profetian siitä, mitä Hänelle tapahtuisi,
jotta Hän ihmiseksi tultuaan voisi lukea omasta elämästään.
Jesajassa on toki paljon muutakin.
Sitten Jeremia, joka on tärkeä, koska hän kertoo Uudesta liitosta.
Uudessa liitossa Jumala antaa anteeksi kaikki syntimme.
Hän kirjoittaa lakinsa sydämiimme.
Hän panee käskynsä mieliimme.
Ketään ei tarvitse opettaa tuntemaan Herraa, koska kaikki tuntevat Hänet.
Sitten tulee Jeremian valitusvirret, sitten Hesekiel ja Daniel.
On hyvä tietää, että suuret profeetat antavat -
paljon tietoa tulevaisuudesta sen ajan tapahtumien ohella.
Tämän ymmärtäminen auttaa Vanhan testamentin lukemisessa.
Profeetat puhuvat oman aikansa tilanteesta,
katsovat sitten pitkälle tulevaisuuteen ja palaavat taas omaan aikaansa.
Sitten 11 pientä profeettaa, 65 lukua.
Sitten kirjallisuus eli Ketuvim: Psalmit, Sananlaskut... 242 lukua.
Uudessa testamentissa Paavali ja Pietari puhuvat -
Vanhan testamentin luotettavuudesta.
Paavali kirjoittaa Timoteukselle, että jokainen kirjoitus on hyödyllinen.
Myös Jeesus sanoi, että Jumalan Sana on totta, eikä sitä voi murtaa.
Luen teille 2. Tim. 3:12-17.
Paavali kirjoittaa Timoteukselle vainojen keskellä.
"Ja kaikki, jotka tahtovat elää jumalisesti Kristuksessa Jeesuksessa,
joutuvat vainottaviksi.
Mutta pahat ihmiset ja petturit mene- vät yhä pitemmälle pahuudessa...
Mutta pysy sinä siinä, minkä olet oppinut ja mistä olet varma...
ja koska jo lapsuudestasi saakka tunnet pyhät kirjoitukset,
jotka voivat tehdä sinut viisaaksi, niin että pelastut uskon kautta,
joka on Kristuksessa Jeesuksessa.
Jokainen kirjoitus, joka on syntynyt Jumalan Hengen vaikutuksesta,
on myös hyödyllinen opetukseksi, nuhteeksi, ojennukseksi,
kasvatukseksi vanhurskaudessa,
että Jumalan ihminen olisi täydellinen, kaikkiin hyviin tekoihin valmistunut."
Lopuksi 2. Piet. 1:16-21. Rakastan Jumalan Sanaa.
Älkää antako minkään estää teitä viettämästä aikaa -
profeettojen, apostolien ja itse Herran kanssa.
"Sillä me emme seuranneet viekkaasti sommiteltuja taruja -
tehdessämme teille tiettäväksi -
Herramme Jeesuksen Kristuksen voimaa ja tulemusta,
vaan me olimme omin silmin nähneet hänen valtasuuruutensa."
He tunsivat Hänet. He olivat Hänen kanssaan.
He näkivät Jeesuksen ihmeet.
He kokivat Hänen rakkautensa henkilökohtaisesti.
Hän haluaa meidänkin olevan sellaisia todistajia.
"Sillä hän sai Isältä Jumalalta kunnian ja kirkkauden,
kun tältä ylhäisimmältä kirkkaudelta tuli hänelle tämä ääni:
"Tämä on minun rakas Poikani, johon minä olen mielistynyt".
Ja tämän äänen me kuulimme tulevan taivaasta...
Ja sitä lujempi on meille nyt profeetallinen sana,
ja te teette hyvin, jos otatte siitä vaarin...
...sillä ei koskaan ole mitään profetiaa tuotu esiin ihmisen tahdosta,
vaan Pyhän Hengen johtamina ihmiset ovat puhuneet sen,
minkä saivat Jumalalta." Aamen!
Suomennos: Hannele Tainio